कटाई करें बोयें सामान्य देखभाल
सामान्य नियम के अनुसार, पत्तियाँ जब बड़ी और काटने लायक हो जाएँ, आप उन्हें काट सकते हैं। आम तौर पर ये पत्तियों के 4 से 6 इंच (10 से 15 cm) ऊँचा हो जाने पर होता है।  कटाई के बाद भी पत्तियाँ पुनः उगती रहेंगी जबतक उनके (उगने के पॉइंट्स)  नोड्स या पर्णसंधि नहीं हटाये जायेंगे। अगर आप पौधों की पत्तियों और जड़ों दोनों की कटाई करना चाहते हैं तो हर पौधे की सिर्फ दो या तीन पत्तियाँ काटें। अगर आप सारी पत्तियों को काट देंगे तो जड़ मर जायेगी। आप पकी हुई शलजम को 5 से 10 हफ्तों बाद एकत्र कर सकते हैं। "अर्ली" किस्म के लिए सिर्फ 5 हफ्ते और मेनक्रॉप किस्म को 6 से 10 हफ्तों की जरूरत होती है।  छोटी शलजम को आप हाथ से खींचकर निकाल सकते हैं। शलजम की बड़ी जड़ों को निकालने के लिए, उसे खींचने से पहले आप एक स्पेडिंग फोर्क से उसके चारों ओर की मिट्टी को ढीला कर सकते हैं। आप किसी भी नाप की शलजम की कटाई कर सकते हैं। छोटी शलजम नरम, और बड़ी शलजम की तुलना में हल्की मीठी होती है। लोग 1 और 3 इंच (3 और 8 cm) के बीच की चौड़ाई वाली शलजम एकत्र करना पसंद करते हैं। जड़ की नाप देखने के लिए आप एक पौधे पर से हल्के से मिट्टी हटा सकते हैं। अगर वह एक पौधा कटाई के लिए तैयार लगता है तो आप समझ सकते हैं कि करीब करीब सब तैयार हैं। सारी शलजम को पहली ठंडक से पहले जरुर से एकत्र करें। उन्हें अत्यधिक बड़ा न होने दें। ज्यादा पकी हुई शलजम का वुडी (woody) स्वाद और संरचना होती है। कटाई के बाद आप उनको पैक करके एक ठंडी जगह पर तीन से चार महीनों तक रख सकते हैं। आप चाहें तो उन्हें बेसमेंट, रूट सेलर (root cellar), या शेड (shed) में रखें और स्ट्रॉ या घास भूसा से ढकें।  शलजम को संग्रह करने से पहले उसके टॉप को घुमाकर हटायें और सिर्फ आधा इंच (1 cm) स्टेम रहने दें। उनके ऊपर लगी हुई मिट्टी को रिंस करके न हटायें। वह उनको संग्रह करके रखने के समय में सुरक्षित रखेगी। आप पतझड़ की फसल पर मोटा घासपात डालकर उसे सर्दियों के प्रारंभिक दिनों तक जमीन में छोड़ सकते हैं। पर मिट्टी के फ्रीज़ और सख्त होने से पहले उनको बाहर निकालें। आप शलजम को फ्रिज में भी संग्रह कर सकते हैं। शलजम ठंडे तापमान में फलती फूलती है इसलिए आपको उसे ऐसे समय पर बोना चाहिए जब मिट्टी का तापमान थोड़ा ठंडा हो। वसंत की शलजम के बीजों को आखिरी ठंडक से तीन हफ्ते पहले, बाहर बोना चाहिए। पतझड़ की शलजम के बीजों को गर्मियों के बीच में, सर्दियों की पहली ठंडक से करीब दो महीने पहले बोयें।  बीजों के अंकुरित होने के लिए मिट्टी का औसत तापमान करीब 4० C (40० F) होना चाहिए। पर 10० और 20० C (50० और 70० F) के बीच के तापमान पर सबसे तेज़ी से वर्धन होता है। पतझड़ की शलजम वसंत की शलजम से ज्यादा मीठी होती है और जड़ के मैगट्स या भुनगों को कम आकर्षित करती है। शलजम पूरी धूप में अच्छी उगती है इसलिए उसके लिए कोई ऐसी जगह चुनें जहाँ उसको प्रतिदिन कम से कम छह घंटे या उससे ज्यादा समय के लिए सीधी धूप मिले।  आदर्श रूप से उस जगह की मिट्टी ढीली होनी चाहिए जिसमें से पानी बह जाये। आवश्यकता हो तो आप मिट्टी की स्थिति को सुधार सकते हैं पर अच्छी मिट्टी से शुरू करेंगे तो काम आसान हो जायेगा। ध्यान रखें, शलजम के लिए मिट्टी का pH 6 से ज्यादा होना चाहिए। ज्यादातर मिट्टी अधिक अम्ल या क्षारीय नहीं होती है और हमेशा टेस्ट करना जरुरी नहीं है। पर अगर आपको अपनी शलजम की फसल उगाने में कोई परेशानी हो तो आप मिट्टी का pH जाँचें। इसके लिए आप मिट्टी का नमूना पास की सॉयल टेस्टिंग लैबोरेटरी में टेस्ट करवायें या एक गार्डन नर्सरी या होम इम्प्रूवमेंट स्टोर से एक होम pH टेस्टिंग किट खरीदें। मिट्टी को एक पाँचा या बेलचा से 12 से 15 इंच (30 से 38 cm) की गहराई तक ढीला करें। फिर उसमें 2 से 4 इंच (5 से 10 cm) की कम्पोस्ट की परत मिलाएं। ज्यादा अच्छे परिणाम के लिए, आप चाहें तो कम्पोस्ट के साथ वेल रॉटेड मेन्योर (well rotted manure) की कुछ मुट्ठियाँ डाल सकते हैं। तैयार करी हुई मिट्टी में बराबर से बीज फैलाएं। वसंत की शलजम के बीजों को एक चौथाई इंच (6 mm) और पतझड़ की शलजम के बीजों को आधा इंच (1 cm) मिट्टी से धीरे से ढकें।  उसकी जगह आप बीजों को 12 से 18 इंच (30 से 45 cm) दूर पंक्तियों में लगा सकते हैं। ध्यान रखें अंकुरित होने में 7 से 14 दिन लगते हैं। बीजों को बोने के बाद बराबर से पानी डालें। उन्हें तर बतर न करें नहीं तो वे पानी के साथ बह जायेंगे। सिर्फ इतना पानी डालें जिससे मिट्टी छूने में गीली लगे। जब सीडलिंग्स 4 इंच (10 cm) ऊँची हो जाएँ, सबसे कमज़ोर सीडलिंग्स को हटायें ताकि मज़बूत सीडलिंग्स को उगने के लिए अधिक स्थान और साधन मिलें। इस प्रकार करने के बाद "अर्ली" (early) किस्म की सीडलिंग्स को एक दूसरे से 2 से 4 इंच (5 से 10 cm) दूर, और स्टैण्डर्ड या "मेनक्रॉप" (maincrop) किस्म की सीडलिंग्स को एक दूसरे से 6 इंच (15 cm) दूर होना चाहिए।  मान लीजिये आप शलजम को सिर्फ उसकी ग्रीन्स या पत्तियों के लिए उगा रहे हैं तो उसे थिन या दूर दूर नहीं करना चाहिए। ज्यादातर हटाये हुए पौधों की ग्रीन्स बड़ी और इस्तेमाल करने योग्य होती हैं। शलजम को हर हफ्ते 1 इंच (3 cm) पानी की जरूरत होती है। उससे कम पानी में जड़ें सख्त और कटु हो जायेंगी, पर ज्यादा पानी से वे सड़ सकती हैं। अपने इलाके की वर्षा को मॉनिटर करें: औसत वर्षा की ऋतु में, हो सकता है कि आपको पानी डालने की जरूरत न हो। पर सूखे मौसम में आपको हाथ से पानी डालने की आवश्यकता हो सकती है। जब पौधे 5 इंच (13 cm) ऊँचें हो जाएँ, आप पत्तियों के चारोंओर घासपात की 2 इंच (5 cm) मोटी परत डालें।  घासपात नमी को अंदर रोकता है। बराबर से नमी मिलने से पौधे का वर्धन और स्वाद ज्यादा अच्छा होता है। साथ ही, घासपात डालने से आपके बाग में कम अपतृण या वीड्स निकलेंगी। उसे फर्टिलाइज़ करना जरुरी नहीं है, पर हर महीने एक हल्का, ऑर्गैनिक फर्टिलाइज़र डालकर आप उसकी जड़ों को मज़बूत बना सकते हैं। ज्यादा नाइट्रोजन वाला फर्टिलाइज़र लेने की जगह, एक ऐसा फर्टिलाइज़र चुनें जिसमें ज्यादा पोटैशियम और फॉस्फोरस हो।  नाइट्रोजन के फर्टिलाइज़र्स से शलजम की पत्तियाँ घनी हो जायेंगी। पर जड़ों के लिए ये अच्छे नहीं हैं। बीज बोने के चार से छह हफ्तों बाद बोरोन स्प्रे करें या कोई ऐसा फर्टिलाइज़र लें जिसमें बोरोन भी हो। फर्टिलाइज़र इस्तेमाल करने से पहले यह सुनिश्चित कर लें कि वह फूड सेफ है। फर्टिलाइज़र की जगह आप महीने में एक बार कम्पोस्ट टी की एक डोस लगा सकते हैं। अगर घासपात में से कोई वीड्स नजर आयें तो आप उन्हें हाथ से हटायें। हर्बीसाइड न इस्तेमाल करें, उसके रसायन पौधे को हानि पहुँचायेंगे और वह मानवीय उपभोग के योग्य नहीं रह जायेगा। आपको उन्हें रूट मैगट्स (root maggots) और फ़्ली बीटल्स (flea beetles) जैसे पेस्ट्स से बचाकर रखना चाहिए। पाउडरी मिल्ड्यू (powdery mildew) और डाउनी मिल्ड्यू (downy mildew), उस पर लगने वाले आम फंगस हैं।  अगर आपने शलजम उगाने से पहले उस मिट्टी पर मूली, शलजम, या रूटबेगा (rutabaga or yellow turnip) उगाये थे तो आपको रूट मैगट्स की समस्या हो सकती है। रूट मैगट्स के उत्पीड़न से बचने के लिए अपनी फसलों को बदल बदलकर या रोटेट करके लगायें, और मिट्टी में रूट मैगट्स विरोधी, फूड सेफ इंसेक्टिसाइड डालें। मिट्टी के pH लेवल को 6 से ऊपर रखकर आप मिल्ड्यू और अन्य फंगस, जैसे क्लब रूट (club root) की समस्याओं से बच सकते हैं। समय समय पर एक pH टेस्टिंग किट इस्तेमाल करके या पास की सॉयल टेस्टिंग लैबोरेटरी में मिट्टी का नमूना ले जाकर मिट्टी का pH टेस्ट करवायें।  शलजम की जड़ों में पेस्ट्स या फंगस लगने के बाद आप उसे बचाने के लिए ज्यादा प्रयास नहीं कर सकते हैं। आप प्रभावित पौधे को हटाकर, पेस्ट और फंगस को नष्ट करने के लिए मिट्टी को ट्रीट या संसाधित कर सकते हैं। संभव है कि आपको शलजम की बाकी फसल पुनः प्राप्त हो, या न हो।
पत्तियों की जल्दी कटाई करें: जब शलजम की जड़ें पक जाएँ तो उन्हें निकालें: ठंडे तापमान में संग्रह करें: वसंत या पतझड़ में बोयें: एक अच्छी जगह चुनें: मिट्टी की स्थिति सुधारें: बीजों को बिखेरें: अंकुरों या सीडलिंग्स को दूर दूर करें: आवश्यकता के अनुसार पानी डालें: घासपात की प्रचुर मात्रा डालें: शलजम को फर्टिलाइज़ करें: अपतृण या वीड्स हटायें: पेस्ट्स और फंगस से सतर्क रहें:
https://www.wikihow.com/Grow-Turnips https://www.wikihow.com/Grow-Turnips https://www.wikihow.com/Grow-Turnips
Part Three: Harvesting Part One: Planting Part Two: General Care